
ANUNŢURI 


Bun venit micuţei Ana- 
Parascheva, al patrulea şi mult 
aşteptat copil al fraţilor noştri, 
Ovidiu şi Monica Bar! 
Dumnezeu să le dea putere 

să o crească în Biserică! 


Tot de al patrulea copil este vor- 
ba şi la botezul micuţei Ioana, a 
lui Carmen (nepoata Domnicăi), 


care a avut loc în pre-ziua hra- 
mului Bisericii. 


13 ani s-au împlinit de când a trecut la Domnul 
sora Aurelia, bunica gemenelor. 
Mereu amintire de blândeţe şi răbdare! 


ŞTIRI 


* Parohia Bujac şi Palatul Copiilor organizează în 24 ianuarie un con- 
curs de şah dedicat tinerilor iubitori acestui sport, pe categorii de vâr- 
ste, până la 19 ani. (sursa: arhiepiscopiaaradului.ro) 

* Începând din acest an, Corul Madrigal va derula un program 
permanent de cercetare în domeniul muzicoterapiei. Progra- 
mul Naţional de Cercetare „Madrigal for Babies” este coordonat de mu- 
ziciana şi muzicoterapeuta Angelica Postu. Acesta va studia efectul mu- 
zicoterapiei asupra bebeluşilor, gravidelor şi părinţilor. (sursa: basili- 
ca.ro) 


* Începe construcţia Complexului filantropic AfiOM, o iniţiativă 
socială destinată tinerilor din Timişoara, au anunţat reprezentanţii pro- 
iectului. Complexul va include un cămin pentru mame aflate în criză de 
sarcină, un centru pentru tineri, o sala de sport cu acces gratuit şi o gră- 
diniţă cu locuri sociale. De asemenea, în proximitatea complexului se va 
construi Paraclisul Ortodox „Sfinţii Români” aparţinând Arhiepiscopiei 
Timişoarei. (sursa: basilica.ro) 

Sfântul Ioan Maximovici 
Calea împărătească a Crucii Domnului 
care duce la viaţa veşnică 


tul loan (Maximovici 
tropolit de Tobolsk și Si 

Fără cruce nu există mântuire pentru suflet, nu este nădejde pentru viaţa veşnică. Fără 
sfânta cale a crucii nu există altă cale către viaţă şi către adevărata pace sufletească. Ori- 
unde ai merge, orice ai căuta, fără calea Sfintei Cruci nu vei găsi nici calea cea înaltă că- 
tre cele de sus, nici calea cea mai sigură în cele de jos. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 9 gmail.com sau la tel. 0734.104.372. Mulţumim tuturor pentru rugăciuni şi ajutor! 

G G Fiecare din noi este 
pictorul propriei vieţi. 
Sufletul nostru este ca o pân- 
ză; virtuțile sunt culorile; 
Iisus Hristos este modelul pe 
care trebuie să-L pictăm. 


Sr. IER. GRIGORIE TEOLOGUL 

Sieşte-te pe cât poţi să iubeşti pe tot omul. Iar dacă nu 
poţi încă, cel puţin să nu urăşti pe nimeni. Dar nu vei 
putea face nici aceasta, dacă nu vei dispreţui lucrurile 
lumii. Te-a blestemat cineva? Să nu-l urăşti pe el, ci bles- 
temul şi pe dracul care a pus la cale blestemul. Căci dacă 
urăşti pe cel ce te-a blestemat, ai urât un om şi ai călcat 
porunca. Şi ceea ce a făcut acela cu cuvântul, tu faci cu 
fapta. Iar de păzeşti porunca, arată semnele dragostei; şi 
de poţi face ceva, ajută-l, ca să-l izbăveşti de rău. 


Hristos nu vrea ca tu să porți vreunui 
om ură sau supărare, sau mânie, sau să 
ţii minte răul în niciun chip şi pentru 
niciun lucru vremelnic. Aceasta o strigă 
cele patru Evanghelii. 


Când ne văd dracii că dispreţuim lucrurile lumii, ca să 
nu mai urâm pentru ele pe oameni şi să cădem din dra- 
goste, stârnesc împotriva noastră defăimări, ca, 
nerăbdând supărarea, să urâm pe cei ce ne defaimă. 


Nu este durere mai grea a sufletului decât defăimarea, 
fie că-ţi defaimă cineva credinţa, fie că viaţa. Şi nimeni 
nu poate să o dispreţuiască, decât numai cel ce caută la 
Dumnezeu, ca Suzana, Singurul care poate să ne izbă- 
vească din nevoi, ca şi pe aceea, şi să le descopere oame- 
nilor adevărul, ca şi în cazul acela, și să mângâie sufletul 
cu nădejdea. 


Cu cât te rogi mai mult din suflet pentru cel ce 
te defaimă, cu atât Dumnezeu le arată adevă- 
rul celor ce se smintesc. 


Numai cei ce păzesc întocmai poruncile şi cunosc adevă- 

Editorial 


Silinţa 
IUBIRII 


Sf. Maxim Mărturisitorul 


rat judecăţile dumnezeieşti nu părăsesc pe prietenii în- 
cercaţi prin îngăduinţa lui Dumnezeu. Dar cei ce dispre- 
țuiesc poruncile şi nu cunosc judecăţile dumnezeieşti, 
când îi merge prietenului bine, se bucură împreună cu el, 
iar când e încercat şi pătimeşte, îl părăsesc. Ba uneori se 
dau chiar cu duşmanii. 


Să iubim pe tot omul din suflet, dar să ne punem 
nădejdea numai în Dumnezeu şi Lui să-l slujim 
din toată puterea. Câtă vreme ne susţine EI, umblă în 
jurul nostru toţi prietenii, şi duşmanii nu au nicio putere 
împotriva noastră. Când însă ne părăseşte EI, ne ocolesc 
prietenii, şi duşmanii capătă putere împotriva noastră. 


Prietenii lui Hristos iubesc din inimă pe toţi. Dar nu sunt 
iubiţi de toţi. Iar prietenii lumii nici nu iubesc pe toţi, 


nici nu sunt iubiţi de toţi. Prietenii lui Hristos 
păstrează dragostea neîntreruptă până 


la sfârşit; ai lumii, până ce se ciocnesc întreolaltă din 
pricina lucrurilor lumii. 


Mulţi au spus multe despre dragoste. Dar, numai căutân 
-d-o între ucenicii lui Hristos, o vei afla. Căci numai ei au 
avut Dragostea adevărată ca învăţător al dragostei. Fi 
ziceau despre ea: „De aş avea darul proorociei şi de aş 
cunoaşte toate tainele şi toată cunoştința..., iar dragos- 
te nu am, nimic nu sunt”. (1 Cor. 13, 2). Cel ce a dobân- 
dit, prin urmare, dragostea, a dobândit pe Dumnezeu 
însuși, întrucât „Dumnezeu iubire este” (I Ioan 4, 16). A 
Lui este slava în veci. Amin! 

Adolescența 


Muguri de IUBIRE 


din jurnalul unui preot 


A 

Ia ultima noastră convorbire, prin- 
tre alte fulguiri ale neliniştii prin 
care te-ai descoperit, a fost şi aceea a 
unei succinte mărturisiri pe care mi- 
ai făcut-o. Poate cea mai importantă 
cauză a întregii tale revolte faţă de 
cei ce calcă cu brutalitate în tainiţele 
inimii tale, vorbind fără nicio pudoa- 
re despre lucruri pe care tu le consi- 
deri sfinte, este faptul că în viaţa ta, 
pentru prima dată te-ai gândit 
la o fată. Iar după ce mi-ai destăi- 
nuit acest gând , spunându-mi-l 
doar în şoaptă, te-am văzut cum ai 
rămas înmărmurit. Da, la o fată nu 
te-ai mai gândit niciodată. 


Mă bucur de încrederea pe care mi- 
ai arătat-o şi de şansa pe care o am, 
de a iniţia împreună cu tine o lucrare 
pe care, cu ajutorul lui Dumnezeu, 
să o ducem împreună la capăt. 


Avem un scop comun şi anume să 
arătăm că există un drept, ca şi o 
îndatorire a fiecărui tânăr, în inima 
căruia s-au arătat zorile iubirii, să-şi 
păstreze acest templu curat, în orica- 
re din împrejurările vieţii se află, 
inclusiv la şcoală. 


Cum a putut să aibă loc un aseme- 
nea eveniment? De când porţi chipul 
care ţi-e drag în inimă? De ce eşti 
neliniștit, deşi, afară de tine, nu ştie 
nimeni ce se află în sufletul tău? Un 
adevăr e sigur: în tine a încolţit o 
nouă viaţă misterioasă; pe o ramură 


a sufletului tău au apărut flori de 
primăvară. „Un alt eu însumi se 
descoperă ochilor prin dra- 
goste” spune Sf. loan Gură de Aur. 


Sentimentul care te încearcă acum 
ar putea fi numit „iubire serafică”. 
Aceasta este o mare realitate în viaţa 
adolescentului, care nu poate fi ex- 
primată decât de poezie, tocmai pen- 
tru că poezia are adâncimea ei. Pri- 
ma iubire, chiar dacă este înţepată 
de multe neliniști, fireşti adolescen- 
ţei, se naşte din frumuseţea vieţii 
curate. 


Tinereţea, iubitul meu adolescent, e 
visătoare, tinereţea este romantică. 
Puteri nebănuite stau îngrămădite în 
tinereţe şi sunt gata să izbucnească 
în lumină. Mai ales când sunt revăr- 
sate în iubire. Intrebarea e: rămân 
aceste puteri sub pavăza sfântă a lui 
Dumnezeu? Iată, nu sunt atâţia co- 
legi care se apropie de sufletul tău, 
spunându-ţi altceva şi căutând în 
multe chipuri să te înşele? Ei nu văd 
tinereţea decât ca un fenomen, cum 
se spune, biologic. Instruiţi de 
„educaţia sexuală” din şcoală sau de 
pe internet, pentru ei, ca şi pentru 
cei ce îi învaţă pe ei, a trăi conform 
naturii nu înseamnă altceva decât a 
trăi conform animalităţii din natură. 
Și atunci spiritul nu mai are niciun 
cuvânt? 


NU, iubite tinere! Nu te lăsa înşelat! 


Iubirea serafică nu este acelaşi 
lucru cu iubirea decăzută, care 
şi-a pierdut sensul divin şi a devenit 
simplă plăcere sau voluptate. Voința 
lui Dumnezeu este să simţi revărsa- 
rea de energii ce se prefac în iubire, 
să te bucuri de prezenţa lor în sufle- 
tul tău, dar tot voinţa lui Dumnezeu 
este să te opui coruperii și contrafa- 
cerii lor. Căci iubirea care nu este 
flacără pură a tinereţii, este 
cădere din tinereţe. Un grav eşec. 


Iubirea curată a adoles- 

cenței este descoperirea 

unui dar divin ce se află 
sădit în ființa ta. 


Simţirea aceasta rămâne sfântă câtă 
vreme nu te vei amesteca în rosturile 
ei cu gânduri şi intenţii care să o 
falsifice şi să o întunece. Sfânt este 
sufletul tău dacă se lasă străbătut de 
razele iubirii lui Dumnezeu; sfânt 
este şi trupul tău, dacă oglindeşte şi 
el aceleaşi raze. 


Îndatorirea ce-ţi revine de acum este 
să te păstrezi curat şi nevinovat faţă 
de nenumărate ispite şi dorinţe ce 
dau şi ele năvală în inima ta tot 
acum. 

Cultură 


Lecţii 


L] 

brâncușiene de 


ZBOR 


A fost odată un împărat care şi-a 


dorit mult să ridice în cetatea sa, cel 
mai minunat palat din câte se cunoş- 
teau pe faţa pământului. Insă zidirea 
nu a rămas în picioare până nu a fost 
găsită şi adusă în ea Pasărea măias- 
tră cu ouăle ei de aur. Şi împăratul s- 
a îngrijit de Măiastră şi de ouăle ei 
cu grijă mare, până au ieşit puii, cei 
mai minunaţi din împărăţia sa. Căci 
puiul cel mare ştia să rostească vorbe 
atât de măiestrite, încât toţi stăteau 
în uimire şi le ascultau cu dulceaţă. 
Iar împăratul l-a numit Eminescu. 
Puiul cel mic avea şi el un dar deose- 
bit, căci putea să scoată triluri ca 
nimeni altul, şi l-a numit şi pe acesta 
împăratul, după rostul său, anume 
Enescu. Numai puiul mijlociu stătea 
tăcut, neavând parcă vreun dar. 
Atunci l-au gonit, căci nu era de ni- 
ciun folos, iar puiul a început să 
zboare. Şi a zburat sus, tot mai sus, 
până a rămas acolo, zburând. Iar 
împăratul l-a numit Brâncuşi. 


„Eu nu am căutat, în toată viaţa 
mea, decât esenţa zborului! Zborul 
— ce fericire!...” 


Dincolo de cuvintele (multe, foarte 
multe) scrise despre Brâncuşi în ulti- 
mii 100 de ani şi mai bine, rămân 
operele sale, aduse din lumea largă 
spre îmbucurarea sufletului, neamu- 
lui românesc după care a tânjit me- 
reu. Am pornit spre expoziţia de la 
Timişoara cu vorbele brâncuşiene în 
urechi: 


„O sculptură desăvârşită trebuie să 
aibă darul de a-l vindeca pe acela 
care o priveşte.” 


Ochiul sufletului se sperie de realis- 
mul primei luvrări expuse. Este prea 
brutal începutul acestei expoziţii, 
căci te face să te vezi pe tine, cel atât 
de lumesc. Şi atunci te sperii şi fugi. 


Rugăciune... începe să semene cu 
ceea ce îţi doreşti de la Brâncuşi. Şi 
mai ales cu ceea ce îţi doreşti de la 
tine însuţi: gol, precum Adam, stai 
înaintea lui Dumnezeu, cerând mila 
Sa. Dar efortul te oboseşte, aşa că 
binevenit e un Somn... 


„Mi-am lăsat dalta şi ciocanul - şi 
am şlefuit materia cu propriile-mi 
mâini.” 


Privind chipul pe jumătate brăzdat 
de vremuri şi pe jumătate de o per- 
fectă netezime, îmi amintesc de icoa- 
na Mântuitorului din Sinai, în care 
un ochi plânge, iar celălalt râde. 


Trezirea este un început de lume, de 
altă lume. Şi ca o venire în lume, ea 
aduce şi Primul țipăt. E clipa în care 
începi să strigi, neputând încă arti- 
cula cuvinte, dar căutându-le. 


Iar după ce strigi, îţi dai seama că 
poţi deschide şi ochii. Şi priveşti în 
jur, şi priveşti... ca Domnişoara Po- 
gany... 


„Ce rămâne oare (din noi) în amin- 
tirea celorlalţi, după moarte?... — 
Numai amintirea ochilor! şi a privi- 
rilor! cu care ne-am revelat dragos- 
tea, pentru oameni şi pentru lume.” 


Iar dacă ai început să şi vezi, vine 
apoi uşor câte un zvon de înţele- 
suri... 


„Eu forma o caut în tot ceea ce cre- 
ez!... Însă sculptura nu este altceva 
decât apă. Apa însăşi!... 


Apa primordială, în care se află raţi- 
unile tuturor făpturilor şi lucrurilor, 
precum este şi acel Peşte atât de 
strălucitor. Iar dacă înţelegi tot mai 
mult, începi să urci treaptă cu treap- 
tă pe scara Coloanei fără sfârşit... 
Dar nu oricum... 


„Pentru ca acea Coloană fără sfârşit 
să se poată înălța înspre ceruri, tre- 
buia să fie jertfit cineva... M-am 
sacrificat întotdeauna pe mine în- 
sumi.” 


„Elementele Coloanelor mele infinite 
nu sunt altceva decât însăşi respi- 
rația omului, propriul ei ritm...” 


Iar de aici, ritmul se face rugăciune, 
iar rugăciunea zbor. Zborul Păsării 
Mâiestre... 


„Am dorit ca Măiastra mea să îşi 
ridice capul, fără a exprima cumva 
prin această mişcare mândrie, sfi- 
dare sau orgoliu... Pasărea de 
aur!... O lucrez încontinuu... Însă 
nu am găsit-o încă!” 


Lucrare de fiecare zi, de fiecare clipă, 
lucrare de toată viaţa... 


„Nu putem să îl ajungem niciodată 
pe Dumnezeu - însă curajul de a 
călători înspre el rămâne impor- 
tant.” 


Uşa se închide şi mai aud doar o 
şoaptă: 


„Îl voi aştepta pe bunul Dumnezeu 
în Atelierul meu...” 

Unu din părinţii care a trăit în 
chip ascuns şi care s-a nevoit cu mă- 
rime de suflet în Grădina Maicii 
Domnului, ca să-şi dobândească 
„dorirea”, mântuirea sufletului, a 
fost bătrânul Filaret Duşa. EI s-a 
născut în anul 1892 în Transilvania 
şi la Sfântul Botez i-au dat numele 
de Nicolae. A mers la Sfântul Munte 
în anul 1912, la vârsta de douăzeci de 
ani. EI a fost tuns monah la Chilia 
Sfântului Ipatie a Mănăstirii Vato- 
pedu și a fost numit Filaret. 


A stat acolo opt ani, iar în anul 1920 
a mers la Chilia „Sfântul Andrei” din 
Kapsala a Mănăstirii Stavronichita la 
bătrânul Modest, pe care l-a îngrijit 
şi a luat binecuvântarea lui. În chilia 
aceasta şi-a continuat şi şi-a săvârşit 
lupta cea bună. 


Când mergea cineva la el, îl găsea 
afară, în picioare, cu o mână spriji- 
nindu-se de balustradă, iar în cealal- 
tă ţinând metaniile. Suferea mult de 
insuficientă respiratorie şi de aceea 
ieşea mereu afară. 


Când era întrebat: „Ce faci părinte?”, 
răspundea: „Slavă lui Dumnezeu!”. 
„Ce vrei să-ţi aduc?”. „Maica Dom- 
nului îmi iconomiseşte tot ce am 
nevoie”. Nu primea nimic. lar dacă 
cineva îi lăsa ceva pe ascuns, aceasta 
era un chin pentru mărinimosul bă- 
trânel, pentru că trăia cu o mare 
acrivie duhovnicească. Adică trebuia 
să facă multă rugăciune, căci suprae- 
valua lucrurile ce i le aduceau alţii. 
Dacă ceva valora cinci drahme, el îl 
aprecia la douăzeci şi trebuia să facă 
douăzeci de aţe de o sută de 

Oamenii lui Dumnezeu 


Bătrânul 


FILARET 


„Doamne Iisuse...” cu închinăciuni 
pentru cel ce îi aducea binecuvânta- 
rea. 


Odată cineva l-a rugat pe bătrân să 
primească o mică binecuvântare, dar 
el a refuzat. 


— Nu pot, nu pot, nu apuc să fac ru- 

găciunile şi metaniile ce le-aş dato- 

ra. Am şi îndatoririle mele duhovni- 
ceşti, le am şi pe ale părintelui Var- 

tolomeu, pentru că e bolnav şi Hris- 
tos va cere de la el numai răbdare. 


Părintele Vartolomeu, ucenicul lui, 
suferea de mulţi ani de un parkinson 
avansat şi tremura tot. Iar părintele 
Filaret, pe lângă faptul că îi împlinea 
îndatoririle lui duhovniceşti, îl şi 
slujea în acelaşi timp, cu toate că era 
bătrân de şaptezeci şi opt de ani. L-a 
slujit cincisprezece ani, până când a 
căzut şi el la pat. I se spărseseră ve- 
nele picioarelor din pricina statului 
în picioare la rugăciune şi lichidul 
curgea din ciorapi în papuci, iar din 
papuci pe podea. Fiindcă suferea de 
plămâni, stătea într-un colţ ca să nu 
cadă, învelit cu nişte pături vechi. 


Pe Bătrânul Filaret şi pe ucenicul 
său, părintele Vartolomeu, care era 
aproape paralizat, au vrut să-i ia ca 
să-i îngrijească, nu numai mănăstiri- 
le, ci şi unele chilii, dar ei n-au pri- 
mit. În chilia lor au trăit multe expe- 
rienţe dumnezeieşti şi de aceea nu-i 
lăsa inima să se despartă de acel loc 
dumnezeiesc, dar şi pentru că, având 
suflete nobile, nu voiau să devină o 
greutate pentru alţii. 


Într-o zi, când i-am cercetat, poves- 


teşte părintele Paisie Aghioritul, îna- 
intând spre chilia Bătrânului Filaret 
am simţit o mireasmă nespusă. De 
îndată ce am deschis uşa chiliei lui, 
am simţit o mireasmă şi mai puter- 
nică. Dar ce să văd? Sărmanul bă- 
trânel era căzut şi atât de înţepenit 
încât nu se mai putea ridica, nici nu 
mai putea respira. Atunci l-am ridi- 
cat, iar el a început încet-încet să 
respire şi prin semne mi-a arătat că 
vrea să-l acopăr. Nu îi mai rămăse- 
se sânge şi de aceea îi era tare frig. 
Și deşi, omeneşte vorbind, ar fi tre- 
buit atât duşumeaua cât şi bătrânul 
să miroase urât din pricina lichidu- 
lui ce curgea continuu din picioarele 
lui, însă toate răspândeau mireas- 
mă, pentru că avea un suflet bine- 
mirositor. Când l-am văzut în sta- 
rea aceasta, l-am rugat pe părintele 
Vartolomeu să-mi dea voie să ră- 
mân la chilia lor ca să-i ajut, dar el 
n-a primit. Mi-a spus să vin a doua 
zi şi astfel am fost nevoit să mă în- 
torc la chilia mea. Dar în noaptea 
aceea, ce mi s-a întâmplat? În timp 
ce rosteam rugăciunea „Doamne 
Iisuse...” pentru Miezonoptică, ce să 
văd?... Văd pe Bătrânul Filaret cu o 
faţă luminoasă ca a unui copil de 
doisprezece ani, că se urcă spre cer 
într-o lumină cerească. Din aceasta 
am înţeles că sufletul lui curat se 
odihnise întru Domnul. 


Era ziua de 1 iunie 1975. A adormit la 
vârsta de optzeci şi trei de ani. 


Să avem binecuvântarea lui. Amin. 


I.-G. 

EVENIMENTE CE VOR INFLUENȚA 
LUMEA PÂNĂ AZI 


- secolul al VI-lea - 


Secolul al VI-lea a însemnat renumerotarea anilor în 
funcţie de evenimentul considerat de acum central pen- 
tru istoria lumii: Naşterea Mântuitorului. Iar sfârşitul 
secolului a adus una dintre cele mai grave erezii care vor 
sfâşia ulterior Biserica în două: Filioque, purcederea 
Duhului şi de la Fiul, susţinută acum de o parte a occi- 
dentalilor. 


Între ele se află vremuri de restrişte pentru Apus, în care 
Italia şi Spania gem sub stăpânirea plină de jafuri a po- 
poarelor migratoare, în timp ce Imperiul bizantin înflo- 
reşte prin întărirea Bisericii, a legilor şi prin înfrumuse- 
ţarea cu lăcaşuri ce vor deveni modele pentru următoa- 
rele veacuri. 


- anul 512 Sf. Genevieva a Parisului trece la Domnul. 


- 527 Sf. Dionisie Exiguul calculează data Naşterii 
Mântuitorului, ceea ce va deveni anul 1 al istoriei, în 
Italia, apoi în Franţa şi în alte părţi ale Europei. 


- 520 Universitatea păgână din Atena este închisă şi în- 
locuită cu Universitatea creştină din Constantinopol. 


Adormirea Sfântului Teodosie cel Mare, fondatorul vie- 
ţii monahale de obşte. 


Corpus Juris Civilis (Codul de Drept Civil) al lui lustini- 
an I este emis în perioada 529-534; era o colecţie de 
opere fundamentale ale jurisprudenţei romane, în patru 
volume: în final acesta avea să devină temelia tuturor 
legilor civile, de asemenea influențând şi dreptul cano- 
nic. 


- 532 Iustinian I ordonă construirea unei noi catedrale: 
era începutul construirii catedralei Sfânta Sofia din 
Constantinopol. 


- 534-539 Malta şi Ravenna devin provincii bizantine 
(urmele ocupaţiei greceşti se văd până astăzi în frescele 
bisericilor). 


- 541 Iacov Baradeus, episcop de Edessa, organizează 
Biserica iacobită (necalcedoniană) în vestul Siriei, care 
apoi se extinde în Armenia şi Egipt. 


- 553 Al cincilea Sinod Ecumenic are loc la Constantino- 
pol. 


- 563 Resfinţirea catedralei Sf. Sofia din Constantino- 
pol, după reconstruirea cupolei prăbuşite. 


Sf. Columba din Irlanda ajunge în insula Iona şi înfiin- 
ţează acolo o mănăstirea, începându-şi misiunea printre 
picţi (strămoşii scoţienilor). 


- 570 Naşterea lui Mohamed, fondatorul Islamului . 


- 580 Slavii încep să migreze către Balcani şi 
Grecia. 


- 5809 La Sinodul din Toledo în Spania, formula Filioque 
este adăugată la Crezul Niceo-Constantinopolitan în 
încercarea de a combate arianismul . 


- 590 Un misionarul irlandez, Sfântul Columban, fon- 
dează mănăstiri în Franţa (la Luxeuil, în Burgundia). 


- 596 Sfântul Grigorie Dialogul trimite misionari- 
călugări în sudul Britaniei pentru a-i converti pe pă- 
gâni. 


Pe lângă evenimentele bisericeşti, trebuie să mai remar- 
căm câteva noutăţi ale istoriei care au apărut în secolul 
al VI-lea: 


- 522 romanii aduc viermi de mătase din China şi încep 
creşterea lor pe scară largă pentru a obţine mătasea, ma- 
terial mult prețuit de cei avuţi. 


- 541-549 „ciuma lui Iustinian” este prima epidemie de 
ciumă bubonică din istoria cunoscută. Procopie istoricul 
consemnează peste 10.000 de morţi zilnic la Constanti- 
nopol, în zilele de maximă răspândire a virusului. Deşi 
par un număr imens, ciuma lui Iustinian s-a întins în 
spaţiu şi în timp în toată Europa, până în sec. VIII, fiind 
dintre cele mai mortale boli din istorie: între 15- 
100 milioane de morţi (până la jumătate din po- 
pulaţia continentului). 

Cel mai înfricoșător 


VERSET 


Unde am putea merge pentru a-L 
găsi pe Dumnezeu? Poate într-un 
pelerinaj deosebit, la Ierusalim sau 
în alte locuri sfinte. Poate trebuie să 
mergi la Efes, căutând printre ruine 
creştine, sau în Athos, ori la vreo 
mănăstire celebră îndepărtată. Sau 
poate trebuie să afli vreun om deose- 
bit, un pustnic, un părinte îmbunătă- 
ţit sau un episcop care să-ţi spună 
cum să-L afli pe Hristos. 


Ba, poate înainte de aceste întâlniri, 
ar trebui să înveţi mai multe despre 
cele care te pot duce la Dumnezeu: 
rugăciunea, postul etc. Sau poate te 
gândeşti să faci ceva concret: să stai 
într-un picior ani în şir sau să te re- 
tragi în singurătate meditând, sau să 
te înfrânezi, mâncând doar o frunză 
de varză toată săptămâna. 


Au fost oameni care au făcut toate 


E mare, greu de urnit şi răbdătoare, 


Dac-o loveşti, durerile sunt simțite, 
dar tac, 


E mare, de-aceea poate să stea 
nemişcată, 


Poate să vorbească doar o dată sau 
de două ori într-un veac. 


Pr. Philip Hall, Anglia 


aceste lucruri în decursul istoriei şi 
te întrebi dacă tu vei fi în stare de 

aşa ceva ca să ajungi în apropierea 
lui Dumnezeu, precum ei au reuşit. 


Însă, oricât ai face şi oricine ai fi, nu 
tu eşti cel care ÎI găseşti pe Dumne- 
zeu, ci EI te află pe tine. EI vine spre 
tine, aşa cum a făcut în ţinutul Ga- 
darenilor. Hristos a mers direct spre 
mormintele unde trăiau chinuiţi de 
demoni doi oameni şi face curăţenie 
în acel loc şi în viaţa lor, după cum 
doreşte să vină şi întru noi spre a ne 
curăța. 


Și acum vine unul dintre cele mai 


înfricoşătoare versete care s-au scris: 


„toată cetatea a ieşit în întâmpina- 
rea lui Iisus şi, văzându-L, L-au ru- 
gat să treacă din hotarele lor”. Ce 
poate fi mai îngrozitor decât această 
rugăminte, atunci când Dumnezeu 
vine în locul cel mai distrus al inimii 


Tâlcuiri 


Și iată toată cetatea a ieșit în 
întâmpinarea lui lisus și, vă- 
zându-L, L-au rugat să treacă 
din hotarele lor. Intrând în 
corabie, lisus a trecut și a ve- 
nit în cetatea Sa. 
(Matei 8, 34; 9, 1) 


tale ca să-l curețe, iar tu Îl rogi să 
plece? Adică, erai mulţumit să tră- 
ieşti cu demonii tăi şi izgonirea lor 
de către Hristos nu ţi-a fost pe plac. 


Însă nu acesta este cel mai înfricoşă- 
tor verset din Biblie, ci următorul: 
„Intrând în corabie, Iisus a trecut şi 
a venit în cetatea Sa”. L-au rugat să 
plece din ţinutul lor şi Hristos chi- 
ar a plecat. Dacă [i cerem lui Dum- 
nezeu să plece, El va face exact așa, 
căci Hristos nu rămâne unde nu este 
dorit. 


Aşa că, orice vom face, dacă Hristos 
vine ca să curețe sufletul nostru, chi- 
ar dacă nouă nu ni se pare sau nu ne 
place, să nu-L lăsăm mai apoi să ple- 
ce. Să-L rugăm cu stăruinţă să rămâ- 
nă, căci chiar va rămâne în inima şi 
pe buzele noastre, în mijlocul atâtor 
demoni, pentru a-i scoate cu totul 
din făptura Sa. 


Versuri 


Cuminţenia pământului 


Ştim că există, trupul ei mare 
Știm că ne sprijină dacă-am greşi, 


Ştim că nu poate să moară, că lângă 


sânii ei 
Putem să ne-ntoarcem copii. 


Ana Blandiana 


Şi-atunci când aerul se va face cald 
şi mătăsos între noi, 


Când nu ne vom teme unii de alţii, de 
vânt, 


Vom şti că vorbeşte Cuminţenia pă- 
mântului, 


Cuminţenia acestui pământ. 


